b'\n_START_ARTICLE_\nTarvaris Jackson\n_START_SECTION_\nPelaajaura\n_START_PARAGRAPH_\nMinnesota Vikings varasi Alabaman osavaltionyliopiston joukkueessa yliopistojalkapalloa pelanneen Jacksonin vuoden 2006 NFL:n varaustilaisuudessa, toisen kierroksen viimeisen\xc3\xa4 pelaajana. Vikingsissa h\xc3\xa4n pelasi viiden kauden ajan, joista suurimman osan ajasta varamiehen\xc3\xa4. Kes\xc3\xa4ll\xc3\xa4 2011 Jackson teki sopimuksen Seattle Seahawksin kanssa, jossa h\xc3\xa4nest\xc3\xa4 tehtiin v\xc3\xa4litt\xc3\xb6m\xc3\xa4sti joukkueen ykk\xc3\xb6spelinrakentaja._NEWLINE_Kaudella 2012 Seahawks hankki kaksi uutta pelinrakentajaa. Matt Flynn siirtyi joukkueeseen Green Bay Packersista ja varaustilaisuudessa varattiin Russell Wilson. Jackson kaupattiin ennen kauden alkua Buffalo Billsiin, jossa h\xc3\xa4n ei saanut ollenkaan peliaikaa. Bills vapautti Jacksonin sopimuksestaan kauden j\xc3\xa4lkeen ja h\xc3\xa4n palasi Seahawksiin. Jackson pelasi kolme kautta Russell Wilsonin varamiehen\xc3\xa4. Kaudella 2014 Seahawks voitti Super Bowlin._NEWLINE_Jackson ei ole miss\xc3\xa4\xc3\xa4n vaiheessa virallisesti lopettanut pelaajauraansa, vaikka h\xc3\xa4n ei ole pelannut miss\xc3\xa4\xc3\xa4n kauden 2015 j\xc3\xa4lkeen. Vuonna 2018 Alabaman osavaltionyliopisto palkkasi h\xc3\xa4net pelinrakentajien valmentajaksi.'